'तिन्नक सा रह गया तो है तो क्या -पूरा नकचढ़ है नाक लगाए बिना आवाज़ नहीं निकालता .क्या करें .करें बाल-हठ को मान दिया सबने -एक ही तो बच्चा है घर में . बंधुओँ के नेह ने कोमलता का संचार दी - उसके स्वर मधुर संगीतमयता से भर मनभावने हो गये . पर कभी जब मूड बदला हुआ हो तो ऐसा नकियाता है कि अनुस्वार ध्वनि ,सानुनासिक बन कर रह जाती है .मुश्किल यह कि नन्हीं-सी जान को और कितना समेटें ,काट-छाँट संभव नहीं, सो सानुनासिक उच्चारण द्योतित करने के लिये जरा-सा चाप खींच फ़िटकर दिया उसके नीचे.'